শিক্ষাক্ষেত্রে যুগান্তকারী উন্নয়ন

বাংলাদেশ ইউনেস্কো জাতীয় কমিশন সংশ্লিষ্ট তথ্য

বাংলাদেশ ইউনেস্কো জাতীয় কমিশন (বিএনসিইউ) এর বিগত এগারো বছরের উল্লেখযোগ্য অর্জন (২০০৯-২০১৯):

* বাংলাদেশ ইউনেস্কো জাতীয় কমিশন প্রতিষ্ঠার পর থেকেই ইউনেস্কো ও আইসেস্কোর সাথে বিভিন্ন দ্বিপাক্ষিক এবং বহুপাক্ষিক কার্যক্রম সম্পাদন করে আসছে। ইউনেস্কো ও আইসেস্কো প্রদত্ত স্বীকৃতিসমূহের মধ্যে ১৯৯৮ সালে ইউনেস্কো কর্তৃক মাননীয় প্রধানমন্ত্রী শেখ হাসিনাকে শান্তির জন্য The Felix Houphout-Boigny-UNESCO Peace Prize প্রদান করা অন্যতম অর্জন। এছাড়া ২০১৭ সালে প্যারিসে অনুষ্ঠিত ইউনেস্কোর ৩৯তম সাধারণ সম্মেলনে জাতির পিতা বঙ্গবন্ধু শেখ মুজিবুর রহমান-এঁর ১৯৭১ সালের ৭ মার্চের ঐতিহাসিক ভাষণ ইউনেস্কোর ‘ইন্টারন্যাশনাল মেমোরি অব্ দ্য ওয়ার্ল্ড রেজিস্টার’ –এ অন্তর্ভুক্ত হয়। এছাড়া বিগত দশ বছরে বাংলাদেশ ইউনেস্কো জাতীয় কমিশন কর্তৃক সম্পাদিত উল্লেখযোগ্য অর্জনসমূহ নিম্নরূপঃ
* ঢাকায় পরপর দু’বার আন্তর্জাতিক আন্তঃধর্ম ও আন্তঃসংস্কৃতি সম্মেলন আয়োজন (২০০৯ সাল)।
* কোরিয়াভিত্তিক ইউনেস্কো ক্যাটাগরি-২ সেন্টার APCEIU এবং BNCU এর যৌথ আয়োজনে ঢাকায় Education for International Understanding (EIU) Photo Class-2010 অনুষ্ঠিত (২০১০ সাল)।
* ISESCO এবং BNCU এর যৌথ আয়োজনে ঢাকায় Introducing New Trends in Science Curricula and Teaching Materials শীর্ষক আঞ্চলিক কর্মশালা অনুষ্ঠিত (২০১১ সাল)।
* ঢাকায় সাংস্কৃতিক বৈচিত্র্য বিষয়ক এশিয়া-প্রশান্ত মহাসাগরীয় অঞ্চলের মন্ত্রী পর্যায়ের সম্মেলন আয়োজন (২০১২ সাল)।
* ঢাকা ‘ইসলামী সংস্কৃতির রাজধানী’ হিসেবে আইসেস্কো কর্তৃক ঘোষিত (২০১২ সাল)।
* আহসানিয়া মিশনের ইউনেস্কো সাক্ষরতা পুরস্কার লাভ (২০১২ সাল)।
* ঐতিহ্যবাহী জামদানী বুননশিল্প ইউনেস্কো’র ইনট্যান্জিবল কালচারাল হেরিটেজ–এর অন্তর্ভুক্ত (২০১৩ সাল)।
* মাননীয় প্রধানমন্ত্রী শেখ হাসিনা ইউনেস্কো’র ‘ট্রি অব পিস’ পুরস্কারে ভূষিত (২০১৪ সাল)।
* কোরিয়ান ন্যাশনাল কমিশন ফর ইউনেস্কো’র সহযোগিতায় ভোলা জেলার চর ফ্যাশনে সেজং লিটারেসি প্রজেক্ট বাস্তবায়িত (২০১৫ সাল)।
* জাগো ফাউন্ডেশন এর ইউনেস্কো হামাদ বিন ঈসা আল খলিফা পুরস্কার অর্জন (২০১৬ সাল)।
* বাংলাদেশ ইউনেস্কো জাতীয় কমিশন ও কোরিয়ান ন্যাশনাল কমিশন ফর ইউনেস্কো কর্তৃক যৌথভাবে ব্রিজ এশিয়া প্রোগ্রাম বাস্তবায়িত (২০১৬ সাল)।
* পহেলা বৈশাখের মঙ্গল শোভাযাত্রা ইউনেস্কো’র ইনট্যান্জিবল কালচারাল হেরিটেজ–এর অন্তর্ভুক্ত (২০১৬ সাল)।
* ঐতিহ্যবাহী শীতল পার্টি বুননশিল্প ইউনেস্কো’র ইনট্যান্জিবল কালচারাল হেরিটেজ–এর অন্তর্ভুক্ত (২০১৭ সাল)।
* ঢাকা বিশ্ববিদ্যালয়ের শিক্ষক জনাব সমীর কে সাহার ইউনেস্কো ক্যারল জে ফিনলে প্রাইজ অব মাইক্রোবাইলজি অর্জন (২০১৭ সাল)।
* ২০১৭ সালের ৩০ অক্টোবর-১৪ নভেম্বর প্যারিসে অনুষ্ঠিত ইউনেস্কোর ৩৯তম সাধারণ সম্মেলনে জাতির পিতা বঙ্গবন্ধু শেখ মুজিবুর রহমান-এঁর ১৯৭১ সালের ৭ মার্চের ঐতিহাসিক ভাষণ ইউনেস্কোর ‘ইন্টারন্যাশনাল মেমোরি অব্ দ্য ওয়ার্ল্ড রেজিস্টার’ –এ অন্তর্ভুক্ত হয়। এ স্বীকৃতি অর্জনের জন্য শিক্ষা মন্ত্রণালয়াধীন বাংলাদেশ ইউনেস্কো জাতীয় কমিশন ইউনেস্কোতে গুরুত্বপূর্ণ ভুমিকা পালন করেছে।
* ইস্ট ওয়েস্ট ইউনিভার্সিটির ইংরেজি বিভাগের সিনিয়র লেকচারার মিজ সাইফা হক ISESCO প্রবর্তিত Prize for Open Digital Educational Resources অর্জন করেন (২০১৮ সাল)।
* দুর্নীতির বিরুদ্ধে দৃশ্যমান স্মারক হিসেবে INTEGRITY কর্নার স্থাপন (২০১৮ সাল)।
* ২০১৯ এর এপ্রিলে অনুষ্ঠিত ইউনেস্কো নির্বাহী বোর্ড সভা ও অক্টোবর-নভেম্বরের সাধারন সভায় বাংলাদেশী প্রতিনিধি দল অংশগ্রহণ করে এবং ২০২০-২১ সালে অনুষ্ঠিতব্য বঙ্গবধুর জন্মশতবার্ষিকী ইউনেস্কোর সকল সদস্য রাষ্ট্রসমূহে উদযাপনের মত বৃহৎ পদক্ষেপের সম্মতি অর্জন এবং বিএনসিইউ এর লজিস্টিক সহায়তা প্রদান ছিল গুরুত্বপূর্ন। তবে বর্তমান কোভিড-১৯ পরবর্তী বিশ্ব পরিস্থিতিতে এ প্রক্রিয়ার কার্যকারীতা দুর্বল হয়ে পড়েছে।